Да веры мужчына прыйшоў не адразу. Аляксей судзімы 5 разоў. Апошні раз быў асуджаны ў 2009 годзе па арт.205 ч.2 КК Рэспублікі Беларусь (крадзеж, учынены паўторна, або групай асоб, або з пранікненнем у жыллё) і адбываў пакаранне ў ВК-13 г. Глыбокае Віцебскай вобласці. Знаходзячыся ў месцах пазбаўлення волі, ён захапіўся рэлігійнай літаратурай і вырашыў кардынальна змяніць сваё жыццё. З яго слоў, у 2010 годзе, пасля вызвалення, ён атрымаў блаславенне на стварэнне рэлігійнай абшчыны і дапамогу бяздомным. Узяў сабе духоўнае імя “брат Луіджы“, прыняў у Рыме манашаскі зарок. Аляксей сцвярджае, што яму дапамагае ў дзейнасці дабрачыннае каталіцкае таварыства “Карытас“ Гродзенскай дыяцэзіі Рымска-каталіцкага Касцёла ў Рэспубліцы Беларусь і вернікі “жывой веры”. Аднак, у адпаведнасці з размешчанай на сайце Гродзенскай дыяцэзіі Рымска-каталіцкага Касцёла ў Рэспубліцы Беларусь заявай, Аляксей не атрымаў ад Каталіцкай Царквы ніякай кананічнай місіі і не з’яўляецца місіянерам, а заснаваны ім прытулак не з’яўляецца арганізацыяй Каталіцкага Касцёла і мае характар выключна прыватнай ініцыятывы.